ফের ভূস্বর্গে রহস্যময় ড্রোন! কী পরিকল্পনা করছে পাকিস্তান?

ওয়েব ডেস্ক : ফের ভূস্বর্গে (Jammu and Kashmir) রহস্যময় ড্রোন (Drone)! এ নিয়ে চতুর্থবার দেখা গেল এই ড্রোন। সুত্রের খবর, পাকিস্তান থেকে ভারতের (India) দিকে এগুলিকে পাঠানো হয়েছে। ফলে প্রশ্ন উঠছে, ভারতে নতুন করে কোনও ধরণের নাশকতার চেষ্টা চালাচ্ছে পাক জঙ্গিরা।

জানা গিয়েছে, শনিবার জম্মু-কাশ্মীরের (Jammu and Kashmir) সামবা জেলার রামগড় সেক্টরের দু’টি জায়গায় এই ড্রোনগুলি দেখা যায়। আর সেগুলি ভারতীয় সেনা ক্যাম্পের কাছেই পাক খাচ্ছিল। কিন্তু ড্রোনগুলিকে আয়ত্তে আনার আগে, সেগুলি আবার ফিরে যায় সীমান্তের ওপারে।

আরও খবর : “মূল্য দিতে হচ্ছে আমেরিকাকে,” ভারতকে AI খোঁচা ট্রাম্পের উপদেষ্টার

এ নিয়ে এক সপ্তাহে এমন ধরণের ঘটনা ঘটে গেল চতুর্থবার। যা নিয়ে উদ্বেগ তৈরি হয়েছে। সম্প্রতি, ভারতের সীমান্ত এরিয়ায় এমন ড্রোনের উপস্থিতি নিয়ে পাকিস্তানকে সতর্ক করেছন ভারতের সেনা প্রধান উপেন্দ্র দ্বিবেদী। কিন্তু এর পরেও বার বার সীমান্তে ড্রোনের উপস্থিতি লক্ষ্য করা গিয়েছে।

উল্লেখ্য, প্রথমে জম্মু-কাশ্মীরের পহেলগামে জঙ্গি হানা। তার পাল্টা অপারেশন সিঁদুর চালায় ভারতীয় সেনা। তা নিয়ে ভারত ও পাকিস্তানের মধ্যে সম্পর্কে টানাপোড়েন চলছে। কিন্তু এসবের মাঝে সীমান্ত এলাকায় বাডর বার ড্রোন পাঠাচ্ছে পাকিস্তান। গত ৯ জানুয়ারি থেকে অন্তত ১২ বার পাক ড্রোন (Drones) সীমান্তে দেখা গিয়েছে। ফলে প্রশ্ন উঠছে, তাহলে ভারতে কী কোনও ধরণের বড় হামলার পরিকল্পনা করা হচ্ছে? তবে গোটা পরিস্থির উপর নজর রাখছে ভারতীয় সেনা।